open-index/open-wikipedia-markdown huggingface dataset:
NGC 6240

**NGC 6240** er en galakse og restene etter to tidligere galakser som har slått seg sammen til én galakse. Galaksen ligger ca. 400&nbsp;millioner lysår unna jorden i stjernebildet Slangebæreren. Observasjoner gjort med NASA sitt Chandra-teleskop har avslørt to gigantiske sorte hull i galaksen. De ligger ca.  lysår fra hverandre, driver mot hverandre og vil etter hvert smelte sammen til ett. Sammensmeltningsprosessen startet for ca. 30&nbsp;millioner år siden og fikk satt i gang hyppig stjernedannelse og førte til en rekke supernovaeksplosjoner. Man regner med at de sorte hullene vil ha smeltet sammen om ti til hundrevis av millioner av år.

## Kilder
*Denne artikkelen baserer seg på pressemelding *[http://hubblesite.org/newscenter/archive/releases/2008/16/image/ac/ STScI-2008-16]* fra Space Telescope Science Institute.
Llamellín (distrikt)

**Llamellín** er et distrikt i provinsen Antonio Raymondi i regionen Ancash i Peru. Distriktet grenser til regionen Huánuco i nordøst, til distriktet Chingas i sør og til distriktene Mirgas og Chaccho i vest. Distriktets nasjonale statistikkode er 020301 og hovedstaden er Llamellín.

## Referanser


## Eksterne lenker
* Censos Nacionales: XI de Población y VI de Vivienda 2007.
UGC 8335

**UGC 8335** eller **Arp 238** er et par vekselvirkende galakser som ligger ca. 400&nbsp;millioner lysår unna jorden i stjernebildet Store bjørn. Galaksene har fysisk kontakt gjennom en bro av materie, og hver av dem har stikkende ut en sterkt krummet hale av gass og stjerner. Begge galaksene viser støvband i sentrum. 

## Kilder
*Denne artikkelen baserer seg på pressemelding *[http://hubblesite.org/newscenter/archive/releases/2008/16/image/ah/ STScI-2008-16]* fra Space Telescope Science Institute.
VV 283

**VV 283**, **CGCG 043-099** eller **MCG+01-33-036**  er en irregulært formet galakse som ligger ca. 500&nbsp;millioner lysår unna jorden i stjernebildet Jomfruen. Galaksen er sannsynligvis et resultat av to galaksar som har kollidert. Som mange kolliderende galaksesystem er VV 283 veldig lyssterk i det infrarøde, hvor den stråler med en energi som tilsvarer nesten tusen milliarder ganger den energien som solen sender ut.

## Kilder
*Denne artikkelen baserer seg på pressemelding *[http://hubblesite.org/newscenter/archive/releases/2008/16/image/cf/ STScI-2008-16]* fra Space Telescope Science Institute.
VV 705

**VV 705**, **Markarian 848** eller **I Zw 107** er et par vekselvirkende galakser som ligger ca. 550&nbsp;millioner lysår unna jorden i stjernebildet Bjørnevokteren. Kjernene til de to galaksene ligger ca. &nbsp;lysår fra hverandre, og de er antatt å være midtveis i samansmeltingen. Galakseparet fremviser to bøyde tidevannshaler.

## Kilder
*Denne artikkelen baserer seg på pressemelding *[http://hubblesite.org/newscenter/archive/releases/2008/16/image/cg/ STScI-2008-16]* fra Space Telescope Science Institute.
Billedhuggergalaksen

**Billedhuggergalaksen** eller **NGC 253** er en Seyfert-spiralgalakse som ligger ca. 13 millioner lysår unna jorden i stjernebildet Billedhuggeren. Galaksen ble oppdaget av Caroline Herschel den 23. september 1783 mens hun søkte etter kometer. Galaksen er det lyseste medlemmet av Billedhuggergruppen, som er kanskje den nærmeste galaksegruppen.

## Referanser


## Kilder
* Denne artikkelen baserer seg på pressemeldingene *[http://hubblesite.org/newscenter/archive/releases/1998/42/image/a/ STScI-1998-42]* og *[http://hubblesite.org/newscenter/archive/releases/2008/35/fastfacts/ STScI-2008-35]* fra Space Telescope Science Institute.

## Eksterne lenker
* 
*
Hedvig Montgomery

**Hedvig Margareta Victoria Montgomery** (født 1968) er en norsk psykolog med familieterapi som spesialitet. Hun har også jobbet en del med uttak og oppfølging av deltagere til ulike TV-produksjoner, spesielt reality-TV. 

Montgomery ble født i Uppsala i Sverige. Hun utdannet seg til psykolog ved Universitetet i Oslo i 1997 og har senere tatt fordypning i familieterapi og parterapi. Hun var med på å starte firmaet Psykologbistand, det første firmaet som tilbød organiserte terapitjenester til næringslivet i Norge. Siden har hun arbeidet innen bedriftshelsetjeneste, som klinisk psykolog og som organisasjonskonsulent. Fra 1999 har hun også arbeidet med uttak og oppfølging av deltagere til fjernsynsproduksjoner og som rådgiver for fjernsynsproduksjon innen etikk og forsvarlig håndtering av frivillige deltagere. I denne perioden har hun også arbeidet særskilt med personer som havner i medias søkelys og krisehåndtering i de situasjonene som kan følge. Fra 2002 har hun vært daglig leder i aksjeselskapet Montgomery.

Montgomery har også holdt kurs og foredrag for foreldre, lærere og andre om barn og utvikling. Hun har vært medforfatter til flere bøker om utviklingspsykologi og barneoppdragelse. Hennes bokserie om barneoppdragelse, med samletittelen *Foreldremagi* (Strawberry Publishing), er solgt til en rekke land, inkludert Kina, Russland og den arabiske verdenen.

## Bokutgivelser
* 1999: Hedvig Montgomery og Kirsti Ramfjord Haaland: *Fagutvikling i sosialt arbeid*
* 2018: Hedvig Montgomery og Eivind Sæther: *Foreldremagi. Syv enkle steg for å lykkes med oppdragelsen* - Pilar forlag
* 2018: Hedvig Montgomery og Eivind Sæther: *Miraklenes tid – 0–2 år* - Pilar forlag
*2019: Hedvig Montgomery og Eivind Sæther: *Barnehageårene – 2–6 år* - Pilar forlag
*2019: Hedvig Montgomery og Eivind Sæther: *Barneskoleårene ‹› 6–13 år* - Pilar forlag
*2020: Hedvig Montgomery og Eivind Sæther: *Ungdomsårene – 13–19 år* - Pilar forlag
*2024: Hedvig Montgomery og Eivind Sæther: Sammarbeidsmagi – Syv steg for å oppdra lykkelige barn i to hjem - pilar for forlag

## Referanser


## Eksterne lenker
*
Blått øye-galaksen

**Blått øye-galaksen** (også katalogisert **NGC 4826** og **Messier 64**, **M64**) er en spiralgalakse som ligger ca. 17&nbsp;millioner lysår unna i stjernebildet Berenikes hår. Galaksen er kjent for det spesielle mørke bandet av støv fremfor galaksens kjerne som har gitt den navnet. Galaksen er også spesiell ved at interstellar gass i de ytre regionene roterer i motsatt retning i forhold til resten av galaksen.

Aktiv stjernedannelse foregår i skillet mellom rotatsjonsretningene da gassen der blir komprimert og trekker seg sammen til nye stjerner. Det er teoretisert at den motsatte rotasjonen til gassen skyldest at M64n for rundt én milliard år siden absorberte en mindre galakse som den kolliderte med. Denne galaksen er nå nesten fullstendig ødelagt, men tegn på kollisjonen eksisterer fremdeles i form av den bakoverroterende gassen.

## Referanser




## Eksterne lenker
* 
*
Viborg Private Realskole

**Viborg Private Realskole** er en privatskole som ligger i Viborg. Skolen har ca. 500 elever.

Skolen ble grunnlagt i  som *Cand.theol. Plenges Skole*, seinere kjent som *Fønss’ Skole*. Skolen var opprinnelig en pikeskole, men fra 1903 tok opp både jenter og gutter. Elevene ble ført frem til realeksamen, som til dels muliggjorde opptagelse ved Viborg Katedralskole, dels var adgangsbillet til elevplasser i byens banker, kontorer og forretninger. Inntil utbyggingen av skolevesenet i omegnen ble en del elever tatt opp herfra.

Skolen driver i dag som privat grunnskole med tilhørende 10. klasse. Den driver også barnehageklasse og skolefritidsordning etter regler om friskoler og private grunnskoler.

## Eksterne lenker
* 
* Viborg Private Realskoles hjemmeside.
Masselys

**Masselys** er et norsk band etablert i 2008 av tre gjenværende originalmedlemmer fra det oppløste bandet Salvatore: Kjell-Olav Jørgensen, Bjarne Larsen og John Birger Wormdahl. Det musikalske uttrykket til Masselys har blitt beskrevet som «et virvar av forskjellige musikalske stiler i skjæringspunktet mellom mutert disco, electro, blue-eyed funk og krautrock». Siden høsten 2008 har bandet holdt en rekke konserter på klubber og festivaler i Oslo, og noen få i Kristiansand og Bergen.

Bandet innledet i 2011 et samarbeid med kunstneren Christopher Nielsen, som munnet ut i forestillingen *Jimmy Polaris* med urfremføring på Henie Onstad Kunstsenter 8. mai 2011. Forestillingen ble satt opp på nytt på Norsk Teknisk Museum 15. mars 2012.

## Diskografi
* *Freak in the Mirror*, Vinyl EP, Future Hommage Records 2009 
* *Jimmy Polaris – Live at Henie Onstad Art Centre*, CD, Prisma Records 2011
* *Keep Doing That!*, Digital release, beauty and disgust recordings 2015
* *High Fantasy/Low Fantasy*, Vinyl LP, mottomotto 2016

## Medlemmer
* Kjell-Olav Jørgensen: trommer, perkusjon (2008-)
* Bjarne Larsen: gitar, bassgitar (2008-)
* John Birger Wormdahl: gitar, tangenter, bassgitar, sampler (2008-)
* Jonas Hestvik Dahl: gitar, bass, tangenter (2009-)
* Per Andreas Torgersen: vokal (2009-10)
* Viviana Bjerkeli Vega: vokal, gitar (2012-2019)
* Helgar Torgvær: vokal (2019-)

## Referanser


## Eksterne lenker
* 
* YouTube: Fra innspillingen av ''Den førstefødte'' hos AndereBaustelle recording studio i Berlin sent i oktober 2008 (07:57)
* YouTube: Musikvideoen til låten ''better&better'' publisert 10. februar 2010 (04:10)
* YouTube: Fra urfremføringen av forestillingen ''Jimmy Polaris'' på Henie Onstad Kunstsenter 8. mai 2011 (12:11)
* Bandets side på MySpace
Kvernhusdalen

**Kvernhusdalen** ligger på Justvik i Kristiansand, mellom Skinnerheia og Justvik senter, og munner ut i Justvikbukta i Topdalsfjorden.

## Referanser
Skjeggklokke

**Skjeggklokke (''Campanula barbata'')** er en sjelden plante i klokkefamilien.

Arten kjennetegnes ved at de lyseblå klokkeblomstene er skjegghårete innvendig. Den er flerårig og blir mellom 15 og 45 cm høy. Stengelen og bladene er håret. Den trives på gressbakker, slåtteenger og setervoller i fjellnære områder.

I Norge finnes skjeggklokke hovedsakelig i Etnedal og Torpa (Synnfjellet). Den er også funnet i Gausdal og Hemsedal. Få eksemplarer er i tillegg blitt observert i Nord-Aurdal og på Lillehammer. Nærmeste voksested utenfor Norge er i Alpene og Karpatene.

Skjeggklokke er tidligere kjent fra ca 40 lokaliteter i Norge, men idag er det rundt 10 lokaliteter igjen med bestander av skjeggklokke. Tilbakegangen kan skyldes opphør av slått, opphør av beite, modernisering av jordbruket og full utnyttelse av kantsoner som tidligere fikk stå i fred. Skjeggklokke er i Rødlista oppført som sårbar. 

18. desember 2007 ble skjeggklokka valgt til kommuneblomst for Nordre Land etter initiativ fra Blyttia. Tidligere miljø- og utviklingsminister Erik Solheim utnevnte skjeggklokka som Nordre Lands offisielle kommuneart. Blomsten er også blitt tatt i bruk som motiv på Nordre Land-genseren. Fargen på klokkeblomstene ligner også bakgrunnsfargen i kommunevåpenet til Nordre Land.

## Referanser




## Eksterne lenker
*
Mäkkylä jernbanestasjon

**Mäkkylä jernbanestasjon** er en jernbaneholdeplass på Alberga stadsbana i den finske byen Esbo i bydelen Alberga. Ved jernbanestasjonen stopper hovedstadsregionens lokaltrafikks lokaltog A (Helsingfors-Alberga) og L (Helsingfors-Kyrkslätt). Avstanden fra Helsingfors sentralstasjon er 9,5 kilometer.

## Referanser
Alberga stadsbana

**Alberga stadsbana** er en del av det finske jernbanenettet og strekker seg fra Helsingfors sentralstasjon, via Hoplax jernbanestasjon til Alberga jernbanestasjon. Banen betjener hovedstadsregionens nærtrafikk og den ble klar i august 2001. Den går parallelt med Kustbanan Åbo-Helsingfors og utgjør i praksis spor 3 og 4 på Kustbanan.

## Linjekart

 
 
 
 

 

 

 

 

 
 

|}

## Stasjoner

Fil:Helsinki Railway Station 20050604.jpg|Helsingfors
Fil:Pasilan rautatieasema, Helsinki.jpg|Böle
Fil:Ilmalan juna-asema.JPG|Ilmala
Fil:Huopalahti4.jpg|Hoplax
Fil:Valimon juna-asema Helsinki.JPG|Gjuteriet
Fil:Pitäjänmäen juna-asema.JPG|Sockenbacka
Fil:Mäkkylän asema-Espoo.jpg|Mäkkylä
Fil:Leppavaaranjuna-asema.jpg|Alberga


## Referanser
Damanhur

**Damanhur** (,*Damanhūr*; koptisk: Ⲡⲓϯⲙⲓⲛ̀ϩⲱⲣ, *Pitimi<sup>e</sup>nhōr*; gresk: Ἑρμοῦ πόλις μικρά, *Hermopolis Mikra*) er en by i Nedre Egypt som er provinshovedstad i guvernementet Al Buhayrah. Den ligger 160 km nordvest for Kairo og 70 km fra Alexandria i midten av det vestlige Nildeltaet. Byen hadde i 2011 en befolkning på . Det var beregnet at folketallet ville være på 262 505 innbyggere i 2017.

## Historie
I oldtidens Egypt var byen hovedstad i Nedre Egypts 7. nome. Den sto på breddene av en kanal som knyttet brakkvannsinnsjøen Mareotis (Mariut) med den vestlige forgreningen av Nilen. Byen var dedikert til guden Horus. I gresk og romersk tid ble byen kalt Hermopolis Mikra eller Hermopolis Parva, som knyttet byens navn til den greske guden Hermes, som grekerne assosierte med egyptiske Tot. Som Hermopolis tiltrakk byen seg oppmerksomhet fra tallrike antikke geografer og skribenter, inkludert Stefan fra Bysants, Strabon, Klaudios Ptolemaios og forfatteren av *[[Itinerarium Antonini]]*. I kristen tid ble byen også et romersk-katolsk titulært bispesete.

I 1799 gjorde byen opprør mot franskmennene, som gikk hardt og nådeløst fram for å knuse opprøret, rundt 1500 skal ha blitt drept.

I 1986 hadde Damanhur en befolkning på 188 939. Den rikt kultiverte provinsen Beheira ga vekst til hovedsakelig landbruksrelatert næringsvirksomhet som framstilling av rensemaskiner for produksjon av bomull, maskiner for prosessering av poteter og kultivering av dadler. Det finnes også et marked for ris og bomull.

Ahmed H. Zewail, som fikk Nobelprisen i kjemi i 1999, ble født i Damanhur i 1946.

## Etymologi
Damanhurs navn i oldtidens Egypt var *Dmỉ-n-Ḥr.w*, «Horus’ hus», ettersom det var senter for kulten til Horus. Den var også kjent under andre navn, i egyptiske tekster som *Behdet* grunnet tilknytningen til Horus, i greske tekster som *Hermou Polis Mikra*, «den mindre byen til Hermes», oversatt til latin av romerne som  *Hermopolis Parva*, for å skille den fra en annen egyptisk by lengre sør, Hermopolis Magna. Et annet gresk navn var Apollonopolis der byen isteden ble assosiert med guden Apollon. Den er i dag kjent ved sitt eldste navn som på koptisk var Ⲡⲓϯⲙⲓⲛ̀ϩⲱⲣ, og som ble gjengitt som ,*Damanhūr*, som følge av den muslimske erobringen av Egypt.

## Klima
Ved å ligge så nær Nildeltaet og kysten av Middelhavet har Damanhur et tørt klima, eller varmt ørkenklima (Köppen: BWh), i henhold til Köppens klimaklassifisering. Det er moderert ved vinder som kommer inn fra Middelhavet, typisk for kysten. Byen får nedbør gjennom vinteren, men sjeldent regn i andre sesonger. Hagl og frost er ikke ukjent i vintermånedene.

## Bilder

Canal in Damanhur.jpg|Kanal i Damanhur
Coptic Evangelical Church - Damanhur.jpg|Den koptisk evangeliske kirke
Damanhur1.jpg|Praktbygning i Damanhur
Pharaonic statue at damanur.jpg|Faraoisk statue ved jernbanestasjonen
Damanhour at Night.jpg|Damanhur om natten


## Referanser


## Eksterne lenker
* 
* Pétridès, S. (1913): [«Hermopolis Parva»](https://en.wikisource.org/wiki/Catholic_Encyclopedia_(1913)/Hermopolis_Parva), Herbermann, Charles: *Catholic Encyclopedia*. New York: Robert Appleton Company.
Individuelle olympiske utøvere under Sommer-OL 2000

**Individuelle olympiske utøvere under Sommer-OL 2000**. Fire sportsutøvere fra Øst-Timor deltok i tre sporter under olympisk flagg som *Individuelle olympiske utøvere* i Sommer-OL 2000 i Sydney. De vant ingen medaljer.
       
## Eksterne lenker
* Resultater og profilside  på sports-reference.com
Alle kan synge

Carl Høgset startet sangkurset *Alle kan synge* i februar 2002. 

Dette kurset har i de senere årene hatt ca 500 deltagere i Oslo på vår- og høstkurset. Alle kan synge kurset har også filialer i Bodø, Tønsberg og Moss. To ganger per år opptrer deltagerne i Alle kan synge-kurset i Konserthuset i Oslo.

To grupper reiser hvert år til forskjellige steder i Italia og holder en ukes kurs som avsluttes med en konsert i samsang med et italiensk kor.
Serbia og Montenegro under Sommer-OL 2004

**Serbia og Montenegro under Sommer-OL 2004**. 87 sportsutøvere fra Serbia og Montenegro deltok i 14 sporter under Sommer-OL 2004 i Athen. Dette var siste gang Serbia og Montenegro stilte med samlet lag under OL.

## Medaljevinnerne
Hellas under Sommer-OL 2004

**Hellas under Sommer-OL 2004** ble 15. beste nasjon med seks gull-, seks sølv- og fire bronsemedaljer. 441 utøvere fra vertsnasjonen Hellas deltok i 30 idretter under Sommer-OL 2004 i Athen.

## Medaljevinnerne

## Eksterne lenker
* Resultater og profilside  på sports-reference.com
Luisenhütte Wocklum

**Luisenhütte Wocklum**, også kalt **Wocklumer Hammer**, befinner seg i bydelen Wocklum i Balve og er det eldste fullstendig bevarte masovnanlegget i Tyskland. Anleggets historie går muligens tilbake til 1732, mens byggingen av en bygning for jernproduksjon først kan dokumenteres gjennom familien von Landsberg i 1748.

## Eksterne lenker
*
Apocolocyntosis

***Apocolocyntosis (divi) Claudii***, «Transformasjonen av (den hellige) Claudius til et gresskar», er en politisk satire om den romerske keiseren Claudius. *Apocolocyntosis* er latinisert gresk, og er noen ganger translitterert som *Apokolokyntosis* (Ἀποκολοκύντωσις). Den greske tittelen ble gitt av den romerske historikeren Dio Cassius, som selv skrev på gresk. Han tilskrev satirens forfatterskap til Seneca den yngre. De fleste moderne forskerer aksepterer denne tilskrivelsen til Seneca, men et mindretall hevder at de to verkene ikke er det samme, og at den bevarte teksten ikke nødvendigvis er forfattet av Seneca.

I det originale manuskriptet bærer det anonyme verket tittelen *Ludus de morte Divi Claudii* («Teaterstykke om den hellige Claudius' død»). Det ble identifisert som den samme teksten først lenge etter omtalen til Dio Cassius.

*Apokolokyntosis* er det eneste eksempel på menippisk satire som har overlevd fra den klassiske perioden. Tittelen spiller på begrepet ''apotheosis'', den prosess hvorved døde romerske keisere ble anerkjent som guder.

## Referanser


## Litteratur
;Oversettelse til norsk
* Wiegaard, Alf Marcus (2018): *Gresskarifiseringen av den guddommelige Claudius, eller Gjøn med (keiser) Claudius' død*, Gyldendal, ISBN 9788205513754 (e-bok: ISBN 9788205513761)

;Oversettelse til engelsk
* Rouse, W.H.D. (1920): ''Apocolocyntosis'', Project Gutenberg: E-text No. 10001
Endemol

**Endemol** var et nederlandsk medieselskap med avdelinger i mange land. Selskapet ble startet av Joop van den Ende og John de Mol i 1994. Mol var selskapets leder frem til 2005.

Endemol utviklet reality-TV- og game show-programmer. Det er kjent for TV-formater som *[[Big Brother]]*, *[[Deal or No Deal]]* og *[[Wipeout]]*.

I 2015 ble selskapet fusjonert inn i Endemol Shine Group.

## Referanser


## Eksterne lenker
*
Russell (New Zealand)

**Russell** (tidligere kjent som **Kororareka**) var den første permanente europeiske bosettingen og havnebyen på New Zealand. Den ligger i området Bay of Islands i regionen Northland, nord på Nordøya. Ved folketellingen i 2006 lå folketallet på 816, en økning på bare 12 fra folketellingen i 2001. Sammen med tallet på turister og tilfeldig overnattende ligger folketallet på vel 1100. Mange av husene i området er i bruk som fritidsboliger og til turistformål. 

## Historikk
### Maoriopphav
Den første kontakten med europeiske og amerikanske skip på 1800-tallet utløste stor handelsaktivitet med de lokale maoriene.

I Bay of Islands var det en rekke trygge ankringsplasser og en stor maoribefolkning. For å trekke skip til stedet begynte maoriene å forsyne de besøkende med matvarer og tømmer. Det de ventet tilbake var respekt, skytevåpen, alkohol og andre europeiske handelsvarer.

Kororareka vokste og utviklet seg på grunn av denne handelen, men fikk fort et dårlig rykte som et lovløst samfunn, fullt av prostitusjon og alkoholisme, og ble kjent som «*the Hell Hole of the Pacific*» («*Helveteshullet i [[Stillehavet]]*»). Europeiske lover hadde ingen myndighet der og maorilover ble sjelden håndhevet innenfor byområdet.

### Hovedstaden på New Zealand
I 1840 var Russell blitt et viktig handelssenter, og byen var en viktig forsyningshavn for hval- og selfangere. Da den newzealandske kolonien ble grunnlagt dette året, var guvernør William Hobson motvillig til å gjøre Kororareka til hovedstad på grunn av det dårlige ryktet byen hadde. Isteden kjøpte han land ved Okiato, sju km lenger sør, og gav dette stedet navnet Russell til ære for koloniministeren, lord John Russell. Et år senere ble hovedstaden flyttet til Auckland, etter ordre fra de Sydney-baserte britiske kolonistyresmaktene.

I begynnelsen av *«[[Flaggstangkrigen]]»* i 1845 (utløst av den gjentatte fellingen og gjenoppsettingen av symbolet på britisk herredøme, flaggstanga på Flagstaff Hill ovenfor byen), ble byen Kororareka/Russell plyndret av maorihøvdingen Hone Heke, som ved en avledningsmanøver drev bort de britiske forsvarerne. Flaggstanga ble felt for fjerde gang, og innbyggerne flyktet om bord på britiske skip, som så bombarderte byen og ødela de fleste av husene.

### Russell i moderne tid
Kororareka var en del av havneområdet til Russell, og etter at Russell (Okiato) ble fraflyttet, ble gradvis Kororareka også kjent som Russell. I januar 1844 innlemmet guvernør Robert FitzRoy offisielt Kororareka som en del av byområdet til Russell. I dag viser navnet Russell bare til Kororareka, mens den tidligere hovedstaden er kjent under det opprinnelige navnet, Okiato, eller Old Russell.

Hovednæringsveien i Russel er turisme med restauranter, kaféer, gavebutikker og overnattingssteder. I nærområdet er det etablert flere dyre fritidsboliger, slik som det dyreste overnattingsstedet på New Zealand, Eagles Nest.

Bilfergen over Bay of Islands, hovedturistveien til Russell, går mellom Okiato og Opua.

## Referanser


## Eksterne lenker
* Russell – en lokal side om byen
Sockenbacka jernbanestasjon

**Sockenbacka jernbanestasjon** (finsk: *Pitäjänmäen rautatieasema*) er en jernbanestasjon på Alberga stadsbana i Helsingfors i bydelen Sockenbacka vest i Helsingfors 8,5 km fra Helsingfors sentralstasjon. Stasjonsbygningen ble oppført i 1904 etter tegninger av arkitekt Bruno Granholm. Den ble utvidet i 1911. I 1988 opphørte billettsalget på stasjonen. Nærtog A (Helsingfors-Alberga) og L (Helsingfors-Kyrkslätt) på huvudstadsregionens närtrafik stopper på stasjonen.

## Referanser
Chaccho (distrikt)

**Chaccho** er et distrikt i provinsen Antonio Raymondi i regionen Ancash i Peru. Distriktet grenser til regionen Huánuco i nordøst, til distriktet Llamellín i øst, til distriktet Mirgas i sørvest og til provinsen Carlos Fermín Fitzcarrald i vest. Distriktets nasjonale statistikkode er 020303 og hovedstaden er Chaccho. Distriktet ble opprettet den 26. oktober 1964 med lov nr. 15&nbsp;187.

## Referanser


## Eksterne lenker
* Censos Nacionales: XI de Población y VI de Vivienda 2007.
Flagstaff Hill (New Zealand)

**Flagstaff Hill** (*Maiki Hill*) er et høydedrag ved Russell i Bay of Islands på New Zealand. Flaggstanga på høydedraget har spilt en stor rolle i forholdet mellom de lokale maoriene fra Ngāpuhi iwien (stamme) og tidlige britiske kolonister.

## Historikk

Etter at Waitangitraktaten ble underskrevet i Waitangi i februar 1840 ble forholdet mellom de britiske kolonistene og Ngāpuhi forverret. Hone Heke, en lokal maorihøvding, så på flaggstangen med det britiske flagget på Flagstaff Hill som symbolet på Ngāpuhi-stammens tap av landområder og kontroll etter Waitangitraktaten. Det er flere grunner til dette synet, blant annet at New Zealands hovedstad hadde blitt flyttet fra nærliggende Russell til Auckland i 1841 og at kolonimyndighetene hadde innført toll på skip som kom inn i Bay of Islands. Disse og andre handlinger fra kolonimyndighetene hadde redusert handelen mellom Ngāpuhi og utenlandske skip. Handelsmenn i Bay of Islands hadde også skapt mer problemer med å hevde at flaggstangen, med dronningens flagg viste at landet (maori: whenua) nå var dronningens land og at Ngāpuhi ikke lenger var herre i eget hus, men slaver av dronning Victoria. 

Flaggstangen ble felt første gang den 8. juli 1844 av Te Haratua, en av Hone Hekes allierte. Heke hadde selv planlagt å hugge ned flaggstangen men hadde blitt overtalt av biskop William Williams til å avstå fra det. Flaggstangen ble erstattet og soldater ble sendt for bevokte den. 10. januar 1845 ble flaggstangen igjen felt, denne gangen av Hone Heke. 18. januar 1845 ble en ny jernbelagt flaggstang satt opp. Den neste morgenen var den blitt felt på ny av Hone Heke. Det neste angrepet på flaggstangen var langt mer alvorlig da Hone Hekes krigere angrep vaktposten og drepte forsvarerne og felte flaggstangen for en fjerde gang. Samtidig angrep Te Ruki Kawiti og hans krigere byen Kororareka. Dette var begynnelsen på det som er kjent som Flaggstangkrigen (*Flaggstaff War* eller *Northern War*). I 1846 underskrev Hone Heke og Te Ruki Kawiti fredsavtalen med kolonimyndighetene som valgt å ikke sette opp flaggstangen på ny.

Flaggstangen som nå står ved Kororareka ble satt opp i januar 1858 av Kawitis sønn Maihi Paraone Kawiti, flagget ble kjent som Whakakotahitanga (maori for «i ett med dronningen», *«being at one with the Queen»*). Ytterligere symbolsk var at de 400 Ngāpuhikrigerne som satte opp flaggstangen var fra den delen av Ngāpuhi-iwien som kjempet mot kolonimyndighetene under flaggstangkrigen.

## Referanser
Batmans traktat

**Batmans traktat** (*Batman's treaty*) var et dokument undertegnet 6. juni 1835 av John Batman, en australsk landeier, forretningsmann og oppdager og en gruppe stammeledere fra Wurundjeri-folket. Traktaten omhandler kjøp av landområde i Port Phillip Bayområdet i nærheten av dagens Melbourne. Dokumentet ble kjent som «Batmans traktat» og er viktig som det eneste kjente eksempelet på at europeerne forhandlet direkte med de opprinnelige landeierne. Traktaten ble underkjent 26. august 1835 av Guvernøren av New South Wales Richard Bourke på grunnlag av at Wurundjeri-folket ikke hadde juridisk rett til landet, siden det var britisk krongods. 

## Referanser


## Eksterne lenker
* 
*
San Juan de Rontoy (distrikt)

**San Juan de Rontoy** er et distrikt i provinsen Antonio Raymondi i regionen Ancash i Peru. 
Distriktet grenser til distriktene Mirgas og Chingas i nord, til distriktet Aczo i øst og i sør og til provinsen Huari i vest. Distriktets nasjonale statistikkode er 020306 og hovedstaden er San Juan de Rontoy. Distriktet ble opprettet den 27. mai 1987 med lov nr. 24&nbsp;675.

## Referanser


## Eksterne lenker
* Censos Nacionales: XI de Población y VI de Vivienda 2007.
Gjuteriet jernbanestasjon

**Gjuteriet** (finsk *Valimo*) er en jernbanestasjon i Helsingfors på Alberga stadsbana i bydelen Sockenbacka industriområde, 7,5 km fra Helsingfors sentralstasjon.

Stasjonen ble åpnet i 1949 for personalet i den nærliggende fabrikken til Strömberg og het derfor Strömbergs hållplats. Navnet ble byttet til Gjuteriet i 1976. På 1980-tallet stoppet togene på Gjuteriet fortsatt bare ved behov.

## Referanser


## Eksterne lenker
*
Hypaurotis crysalus

***Hypoaurotis crysalus*** er en glansvinge som tilhører underfamilien stjertvinger (Theclinae).  

## Utseende
En middelsstor (vingespenn 32-38 millimeter) stjertvinge med lange, tynne stjerter på bakvingen. Hannens overside er blåfiolett med brunsvarte ytterkanter, en rund, svart flekk ved forkanten av forvingen og en eller to oransje flekker ved ytterkanten av begge vingepar. Hunnen ligner hannen, men de blå feltene på vingene er noe mindre.
Undersiden er grå med mørkgrå og hvite tverrstreker og to oransje flekker ved bakvingens kant.

## Levevis
Larvene lever på eikearten (*Quercus gambelii*), og arten finnes i eikeskog og kratt der denne vokser. De voksne sitter gjerne i løvverket på eikene. De besøker ikke blomster, mne drikker sevje og trolig også honningdugg.

## Utbredelse

Arten er utbredt i det sørvestlige Nord-Amerika og Mexico.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Theclini Swainson, 1831
******* slekten *[[Hypaurotis]]* Scudder, 1876
******** *Hypaurotis crysalus* (Edwards, 1873)

## Kilder
* Butterflies and Moths of North America – *Hypaurotis crysalus* http://www.butterfliesandmoths.org/species/Hypaurotis-crysalus
* Butterflies of America - med tallrike bilder av arten og dens levesteder http://butterfliesofamerica.com/t/Hypaurotis_crysalus_a.htm

## Eksterne lenker
* 

* Brower, Andrew V. Z. 2007. [''Hypaurotis'' i The Tree of Life Web Project, http://tolweb.org/ http://tolweb.org 
* www.funet.fi – ''Hypaurotis''
Sullivan Bay (Victoria)

**Sullivan Bay** er et område i Victoria i Australia. Det ligger på sørsiden av Port Phillip Bay rundt 60 kilometer sør for delstatshovedstaden Melbourne og en kilometer øst for Sorrento. Stedet var åsted for et mislykket forsøk på å etablere en straffangekoloni i 1803. Lederen for kolonien var oberstløytnant David Collins som navngav stedet etter krigs- og koloniministeren John Sullivan.

Stedet ble valgt på grunn av den strategiske beliggenheten ved inngangen av bukta (The Rip) og var det første forsøket på å etablere en europeisk bosetning i det som i dag er Victoria.

I april 1803 ble HMS «Calcutta» og transportskipet «Ocean» sendt fra England via Kapp det gode håp med offiserer, en marinesoldatavdeling, frie nybyggere og straffanger. De ankom Sullivan Bay i oktober 1803.

Kolonistene oppdaget fort mangelen på ferskvann og egnet tømmer. De sterke strømmene i innløpet av bukta umuliggjorde hvalfangst. Kolonien var også dårlig forsvart. Collins besluttet derfor i januar 1804 å flytte kolonien til Van Diemens land (dagens Tasmania).

I den korte tiden kolonien eksisterte rømte 21 straffanger. En av disse var William Buckley som bodde sammen med aboriginene i 33 år før han møtte opp i John Batmans leir i 1835.

Det finnes få spor etter bosetningen. Fire graver, rester etter tønner, fotlenker, flasker og andre småting.

## Referanser
Australian Museum

**Australian Museum** er et museum i Sydney i Australia. Det er det eldste museet i Australia og ble grunnlagt som **Colonial Museum** eller **Sydney Museum** i 1827. Museets samlinger har fokus på naturhistorie og antropologi

## Historikk
Museet ble etablert i 1827 av Henry Bathurst, 3. jarl Bathurst som var krigs- og koloniminister som donerte penger til å etablere et museum i Sydney og £200 for å holde museet ved like.

Etableringen av et museum hadde blitt diskutert blant Philosophical Society of Australasia i 1821 og noen få objekter hadde blitt samlet inn før selskapet ble oppløst i 1822. I 1826 ankom entomologen Alexander Macleay som begynte å arbeide for et lokalt museum.

Den første tiden hadde museet en omflakkende tilværelse før det flyttet inn i den nåværende museumsbygningen ved Hyde Park i 1849 som åpnet for publikum i 1857. 
## Eksterne lenker
*
Hangö jernbanestasjon

**Hangö jernbanestasjon** (finsk: *Hangon rautatieasema*, svensk: *Hangö järnvägsstation*) er en jernbanestasjon på Hangöbanan i den finske kystbyen Hangö i landskapet Nyland. Jernbanestasjonen er endestasjon på Hangöbanan (Karis-Hangö). Avstanden fra Karis järnvägsstation er cirka 50 kilometer og fra Helsingfors sentralstasjon 207,1 km. Den nåværende stasjonsbygningen stod ferdig i 1949 og ble bygget i funksjonalistisk stil etter tegninger av den finske arkitekten Jarl Ungern. 

## Referanser


## Eksterne lenker
*
Chacas (distrikt)

**Chacas** er et distrikt i provinsen Asunción i regionen Ancash i Peru. Distriktet grenser til distriktet Acochaca i nord, til provinsen Carlos Fermín Fitzcarrald i nordøst og i øst, til provinsen Huari i sørøst og til provinsen Carhuaz i sør og i vest. Distriktets nasjonale statistikkode er 020401 og hovedstaden er Chacas.

## Referanser


## Eksterne lenker
* Censos Nacionales: XI de Población y VI de Vivienda 2007.
Acochaca (distrikt)

**Acochaca** er et distrikt i provinsen Asunción i regionen Ancash i Peru. Distriktet grenser til provinsen Yungay i vest og i nord, til provinsen Carlos Fermín Fitzcarrald i øst og til distriktet Chacas i sør. Distriktets nasjonale statistikkode er 020402 og hovedstaden er Acochaca. Distriktet ble opprettet den 30. desember 1983 med lov nr. 23&nbsp;764.

## Referanser


## Eksterne lenker
* Censos Nacionales: XI de Población y VI de Vivienda 2007.
Hoplax jernbanestasjon

**Hoplax jernbanestasjon** (finsk: *Huopalahti*) er en jernbanestasjon i Helsingfors i bydelen Södra Haga. Jernbanestasjonen er et jernbaneknutepunkt for Kystbanen Åbo-Helsingfors, Vandaforsbanan og Alberga stadsbana. Stasjonsbygningen ble bygget i årene 1920 og 1921, men er ikke lenger i bruk. Hovedstadsregionens lokaltrafikks tog M (Helsingfors-Vandaforsen), A (Helsingfors-Alberga), E (Helsingfors-Köklax), S (Helsingfors-Kyrkslätt), U (Helsingfors-Kyrkslätt) og L (Helsingfors-Kyrkslätt) stopper ved stasjonen. Avstanden fra Helsingfors sentralstasjon er 6,4 kilometer.

## Referanser


## Eksterne lenker
*
Cooksundet

**Cooksundet** (på engelsk **Cook Strait**) er sundet mellom mellom Nordøya og Sørøya på New Zealand. Det er vel 20 kilometer bredt på det smaleste. På nordsiden ligger byen Wellington, på sørsiden buktene Marlborough Sounds og Cloudy Bay.

To store bukter, Golden Bay og Tasman Bay, ligger på vestkysten av Sørøya, like sør for sundet, og vestkysten på Nordøya går over i den store kurven til buktene Kapiti Coast og South Taranaki Bight. Østover trekker Sørøya seg tilbake, kystlinjen snur mot sørvest etter at den har nådd neset Cape Campbell. Den korte kyststrekningen på Nordøya strekker seg langs Palliser Bay og slutter ved Cape Palliser. Forstedene til Wellington, Owhiro Bay, Island Bay, Houghton Bay, Lyall Bay, Rongotai, Moa Point og Breaker Bay vender ut mot sundet.

I godt vær kan man se over Cooksundet. På det smaleste er det bare 23 kilometer som skiller Cape Terawhiti på Nordøya fra Perano Head på øya Arapawa Island i Marlborough Sounds. Det nordligste punktet på Sørøya ligger lenger nord enn det sørligste punktet på Nordøya.

Det går regelmessige fergeruter mellom Picton på Sørøya og Wellington. På grunn av vind er det ofte røff sjø i sundet, særlig i sønnavind. New Zealand ligger på tvers av «de stormfulle førti» (40. breddegrad), noe som bøyer av vestavind i nordlig retning i sundet.

Sundet har en gjennomsnittsdybde på 128 meter.

## Navngivning

Sundet har fått navn etter James Cook, den første europeeren som seilet gjennom det i januar – februar 1770. På māorispråket heter sundet *Raukawa* eller *Raukawa Moana*. *Raukawa* betyr *«bitre blad»*.

## Historikk
Da den nederlandske oppdageren Abel Tasman så New Zealand for første gang i 1642, feiltolket han Cooksundet som en bukt som var stengt mot øst. Han kalte den *Zeehaens Bukt*, etter *Zeehaen*, et av de to skipene han hadde med på ekspedisjonen. I 1769 fant James Cook ut at sundet var en seilbart.

Tidlig på 1800-tallet kom det flere europeiske nybyggere til området rundt Cooksundet. Flere hvaler passerer igjennom sundet og hvalfangere opprettet tidlig hvalfangstleirer i Marlborough Sounds og i Kapiti området. Fra 1840 kom det mer permanente bosetninger, først i Wellington, deretter i Nelson og ved Wanganui. På denne tiden var sundet definert som et større område som strakte seg fra Taranaki til Cape Campbell og sundet var sentralt i skipsfarten innad i kolonien. På grunn av den økede skipstrafikken og de vanskelige værforholdene skjedde det også en rekke skipsforlis.

## Svømming over sundet
Māoriske overleveringer forteller om minst en svømmer som svømte over sundet i 1831. Etter at Barrie Devenport krysset sundet 20. november 1962, har mange andre svømt over.

## Referanser


## Eksterne lenker
* 
* Te Ara – Encyclopaedia of New Zealand
Iratsume orsedice

***Iratsume orsedice*** er en glansvinge som tilhører underfamilien stjertvinger (Theclinae).

## Utseende
En middelsstor stjertvinge med en tynn stjert på bakvingen. Hannens overside er blekt blågrå med smalt svarte ytterkanter, hunnen er mørkbrun med et blågrått felt i midten av hver vinge. Undersiden er brun med en hvit tverrstrek, svarte og oransje flekker langs ytterkantene.

## Levevis
Larvene lever på japantrollhassel (*Hamamelis japonica*).

## Utbredelse
Arten er endemisk for Japan.

## Systematisk inndeling

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** delgruppe Lycaeninae (i vid forstand)
***** stjertvinger (Theclinae)
****** stamme Theclini Swainson, 1831
******* slekten *[[Iratsume]]* Sibatani & Ito, 1942
******** ***Iratsume orsedice*** (Butler, 1882)

## Eksterne lenker
* 
* Bilder av arten (litt nede på siden)
* Brower, Andrew V. Z. 2007. [''Iratsume'' i The Tree of Life Web Project, http://tolweb.org/ http://tolweb.org 
* www.funet.fi – ''Iratsume''
Chiquián (distrikt)

**Chiquián** er et distrikt i provinsen Bolognesi i regionen Ancash i Peru. Distriktet grenser til provinsen Recuay og til distriktet Aquia i nord, til distriktene Huasta, Pacllón og La Primavera i øst, til distriktet Abelardo Pardo Lezameta i sør og til distriktene Ticllos og Cajacay i vest. Distriktets nasjonale statistikkode er 020501 og hovedstaden er Chiquián.

## Referanser


## Eksterne lenker
* Censos Nacionales: XI de Población y VI de Vivienda 2007.
Proteuaspa akikoae

***Proteuaspa akikoae*** er en glansvinge som tilhører underfamilien stjertvinger (Theclinae). Arten ble først beskrevet i 2003 og svært lite er kjent om den.

## Utbredelse
Arten er bare kjent fra det nordlige Vietnam.

## Systematisk inndeling

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** delgruppe Lycaeninae (i vid forstand)
***** stjertvinger (Theclinae)
****** stamme Theclini Swainson, 1831
******* slekten *[[Proteuaspa]]* Koiwaya & Morita, 2003
******** ***Proteuaspa akikoae*** Koiwaya & Morita, 2003

## Eksterne lenker
* 
* Brower, Andrew V. Z. 2007. [''Proteuaspa'' i The Tree of Life Web Project, http://tolweb.org/ http://tolweb.org 
* www.funet.fi – ''Proteuaspa''
Högvalla seminarium

**Högvalla seminarium** var en skole som ble etablert i 1908 i Karis som Högvalla hushålls- och trädgårdsskola. Den ble grunnlagt av Fanny Sundström. I 1923 flyttet skolen til Hindhår i Borgå landskommun og i 1927 til Boe gård. Elsa Bonsdorff var lenge rektor ved skolen, og ble etterfulgt av Runa Melander, som i 1918 kom fra Sverige for å bli lærer ved skolen.

Skolen ble lagt ned på begynnelsen av 2000-tallet.

## Eksterne lenker
* Elsa Bonsdorffs och Runa Melanders fond, Medborgarbladet s. 17
* Högvalla Seminarium i Huslig ekonomi -esite, Högvalla Seminarium 1931
* För Högvalla en skål, Laulu Högvalla seminariumin perustamisen muistoksi
* Källan 2/2004 Högvalla arkiv s. 37 pdf
Jalmenus

***Jalmenus*** er en slekt av glansvingene som tilhører underfamilien stjertvinger (Theclinae).

## Utseende
Middelsstore stjertvinger med tydelige stjerter på bakvingene. Oversiden er mer eller mindre metallskimrende, undersiden hvit til gulbrun med mørke tverrstreker.

## Levevis
Larvene lever sammen med maur på busker og trær i akasieslekten (*Acacia*).

## Utbredelse
Slekten er utbredt i Australia.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Zesiini Swinhoe, 1911
******* slekten *Jalmenus* Hübner, 1818 – 11 arter, Australia
******** *[[Jalmenus aridus]]* Graham & Moulds, 1988 
******** *[[Jalmenus clementi]]* Druce, 1902 
******** *[[Jalmenus daemeli]]* Semper, 1879 
******** *[[Jalmenus eichhorni]]* Staudinger, 1888 
******** *[[Jalmenus eubulus]]* Miskin, 1876
******** *[[Jalmenus evagoras]]* (Donovan, 1805) 
******** *[[Jalmenus icilius]]* Hewitson, 1865 
******** *[[Jalmenus ictinus]]* Hewitson, 1865 
******** *[[Jalmenus inous]]* Hewitson, 1865 
******** *[[Jalmenus lithochroa]]* Waterhouse, 1903 
******** *[[Jalmenus pseudictinus]]* Kerr & Macqueen, 1967

## Kilder
* Butterflies of Australia – *Jalmenus evagoras* http://www.learnaboutbutterflies.com/Australia%20-%20Jalmenus%20evagoras.htm

## Eksterne lenker
* 
* Brower, Andrew V. Z. 2007. [Jalmenus i The Tree of Life Web Project, http://tolweb.org/ http://tolweb.org 
* www.funet.fi – ''Jalmenus''
Skopbank

**Skopbank** (*Säästöpankkien Keskus-Osake-Pankki*) var en finsk bank som hadde som rolle å fungere som *sentralbank* for de finske sparebankene. Banken ble grunnlagt i 1908, og deler av den ble solgt i 1995 til Svenska Handelsbanken. Banken hadde en sentral rolle i bankkrisen i Finland, noe som ble veldig tydelig i 1991 da sentralbanken Finlands Bank meddelte at de ville overta SKOP.
Antonio Raymondi (distrikt)

**Antonio Raymondi** er et distrikt i provinsen Bolognesi i regionen Ancash i Peru. Distriktet grenser til provinsen Recuay i vest og i nord, til distriktene Huasta og Cajacay i øst, til distriktet Huayllacayán i sørøst og til distriktet Colquioc i sørvest. Distriktets nasjonale statistikkode er 020503 og hovedstaden er Raquia. Distriktet ble opprettet den 24. april 1962 med lov nr. 14&nbsp;063.

Distriktet er oppkalt etter den innfødte italienske geografen Antonio Raymondi, en kjente peruanske vitenskapsmann i den senere halvdelen av det 1900-tallet.

## Referanser


## Eksterne lenker
* Censos Nacionales: XI de Población y VI de Vivienda 2007.
Oulun Luistinseura

**Oulun Luistinseura** (**OLS**) er en idrettsforening i Uleåborg i Finland.  Foreningen ble grunnlagt i 1880 som *Skridskoklubben i Uleåborg*. I 1895 opphørte virksomheten for så å gjenopptas i 1908, da under det finske navnet *Oulun Luistinseura*. Oulun Luistinseura har bandy, bowling, fotball og innebandy på programmet. I bandy vant foreningen det finske mesterskapet for herrer i 1970, 1975, 1976, 1977, 1979, 1982, 1983, 1984, 1986, 1990, 1991, 2001, 2003, 2008 og 2009.

## Eksterne lenker
* Oulun Luistinseura
Australias orlogsflagg

**Det australske orlogsflagget** (**Australian White Ensign**) er Australias orlogsflagg som har blitt brukt av skip i Royal Australian Navy (RAN) siden 1967. Fra RAN ble dannet til 1967 benyttet de det britiske orlogsflagget (White Ensign). Dette ledet imidlertid til situasjoner der australske krigsskip ble feiltatt for britiske krigsskip. Dette ble et problem under Vietnamkrigen, der Australia var deltaker, men ikke Storbritannia, derfor kom det forslag om et eget australsk orlogsflagg i 1965 som ble tatt i bruk i 1967.

Det australske orlogsflagget er nesten identisk med det australske nasjonalflagget med unntak av stjernene og bakgrunnen har skiftet farge (blå stjerner på hvitt bakgrunn mot nasjonalflaggets hvite stjerner på blå bakgrunn).
Commonwealth Liberal Party

**Commonwealth Liberal Party** (CLP, også kjent som **The Fusion** eller **Deakinite Liberal Party**) var et politisk parti i Australia mellom 1909 og 1916. 

I 1909 slo Alfred Deakins Protectionist Party seg sammen med Joseph Cooks Anti-Socialist Party for å danne en felles front mot Australian Labor Party. De ble slått av Labor ved sitt første valg i 1910.

Under sin nye leder Joseph Cook, slo partiet Labor ved valget i 1913 med et enkelt mandat. Cook skrev ut nyvalg i 1914 men ble slått av Labor. I 1916 slo partiet seg sammen med Billy Hughes' National Labor Party samt,  parlamentsmedlemmer fra Labor til Nationalist Party of Australia som var vernepliktstilhengere.

Commonwealth Liberal Party er ofte kjent under retronymet Deakinite Liberal Party for å skille det fra det senere Liberal Party of Australia.

## Ledere
*Alfred Deakin 1909-1913
*Joseph Cook 1919-1916

## Referanser


## Eksterne lenker
*
Sia (artist)

**Sia Kate Isobelle Furler** (født 18. desember 1975 i Adelaide i Sør-Australia), kjent som **Sia**, er en australsk pop- og jazzartist og låtskriver. Hun begynte å synge med band i 1995 og er i Norge mest kjent for sangene «Titanium» med David Guetta som nådde #1 på VG-lista i 2011 og «Chandelier» som nådde #4 på VG-lista i 2014  . Hun synger også i refrenget til Flo Rida-sangen «Wild Ones» som også nådde på #1 på VG-lista. I 2012 kom singelen «She Wolf» med David Guetta. Hun er ofte ikke med på musikkvideoene sine. Hennes syvende studioalbum *[[1000 Forms of Fear]]* utkom 14. juli 2014 og toppet Billboards albumliste i løpet av sin første uke.

Sia har skrevet, sunget og vært med å skrive over hundrevis av låter, innenfor nesten alle sjangere. Hun er kjent for sitt låtskrivertalent, og har skrevet mange kjente hits for andre artister i musikkbransjen.

Som låtskriver har Sia Furler jobbet sammen med artister som Christina Aguilera, Eminem, David Guetta, Flo Rida, Afrojack, Jennifer Lopez, Shakira, Lea Michele, Rihanna, Beyoncé, Kylie Minogue, Leona Lewis, Hilltop Hoods, Katy Perry, Kesha, Rita Ora, Britney Spears, Jessie J, Oh Land, Angel Haze, Brooke Candy, Charli XCX, Celine Dion, Maroon 5, Diplo og Labrinth.

## Album
* *[[OnlySee]]* (1997)
* *[[Healing Is Difficult]]* (2001)
* *[[Colour the Small One]]* (2004)
* *[[Some People Have Real Problems]]* (2008)
* *[[We Are Born]]* (2010)
* *[[1000 Forms Of Fear]]* (2014)
* *[[This Is Acting]]* (2016)
* *[[Everyday Is Christmas]]* (2017)
* *Music* (2021)
* *Reasonable Woman* (2024)

## Referanser

## Eksterne lenker
* 
* 
* 
*
Sam. Ledsaak

**Sam. (Samuel) Ledsaak** (født 6. april 1919 i Tromsø, død 30. august 1996 i Trondheim) var en norsk steinerskolelærer, oversetter og antroposof.

## Bakgrunn og virke
Sam. Ledsaak tok artium ved Trondheim katedralskole i 1939 og begynte å studere teologi ved Universitetet i Oslo i 1940. Studiene ble avbrutt da han i 1943 var en av studentene ved Universitetet i Oslo som ble arrestert av tyskerne og sendt til konsentrasjonsleiren Buchenwald. Ved krigens slutt ble han reddet av Røde Kors og kom tilbake til Norge med de hvite bussene i 1945. I Oslo fortsatte han ved universitetet og studerte historie, idéhistorie og gresk. Han tok også bibliotekareksamen og arbeidet en tid som bibliotekarassistent ved Universitetsbiblioteket i Oslo. Han underviste også i estetikk og teatervitenskap på universitetet.

I 1945 ble Studioteatret dannet, initiativet til dette teatret kom fra unge skuespillere og teaterinteresserte som ville gi nye impulser til norsk skuespillerkunst. Studioteatret var inspirert av russeren Konstantin Stanislavskij og hans teorier om teater, og  Claes Gill var teatrets første leder. Sam. Ledsaak deltok i teatrets aktiviteter som skuespiller samtidig som han fullførte studiene (magistergrad i idéhistorie) og arbeidet ved biblioteket. Han vurderte  en karriere som skuespiller, men bestemte seg i 1953 for å ta en stilling som lærer ved Steinerskolen i Oslo, i dette arbeidet ble han til 1973.

I 1961 kom Aristoteles' (384–322 f.Kr.) Poetikken (gresk Περὶ ποιητικῆς, Peri poietikes) ut på norsk for første gang i Sam. Ledsaak sin oversettelse (Om diktekunsten, Tanum forlag). Poetikken er ansett som et av de verker som har hatt størst innflytelse på europeisk kulturliv. I verket gir Aristoteles en systematisk framstilling av poetikken, diktekunstens teori. Utgivelsen er forsynt med et omfattende forord av Sam. Ledsaak. I 1989 kom boken ut i ny utgave (Dreyers bibliotek), denne gang supplert med et essay av Jostein Børtnes; Om å lese Poetikken.

I 1973 flyttet Ledsaak til Trondheim sammen med sin hustru Ragna Ledsaak (1919 - 2015). De var begge sentrale ved opprettelsen av Steinerskolen i Trondheim, og Sam. Ledsaak arbeidet ved skolen til 1989 da han gikk av med pensjon. I alle år var han sentral i det antroposofiske arbeidet, og ble i 1981 leder av Antroposofisk Selskap i Norge, et verv han hadde til 1990.

Ledsaak holdt en rekke foredrag, han foreleste ved Universitetet i Trondheim og har publisert en rekke artikler, især om antroposofiske emner. 

## Referanser


## Kilder
* Jo M. K. Sandvik, Sam Ledsaak; lærer, filosof og skuespiller. Tidsskrift for pedagogikk, samfunn og kultur 4/96, 1/97.
* Om diktekunsten; Dreyers forlag 1989.
* Olsen, Arne Thomas & Else Martinsen: Studioteatret : frihet og fornyelse, 1995, isbn 82-00-22366-3
* Terje Christensen; Forschungsstelle Kulturimpuls, www.kulturimpuls.org
Bhim Chand av Bilaspur

**Bhim Chand av Bilaspur** (1651–e. 1701) var raja av staten Bilaspur fra 1665 til 1692, da han abdiserte.

Da han var fjorten år arvet Bhim Chand *[[gaddi]]en* av sin far Dip Chand. Han ble utfordret av stormenn, som var blitt viktige i farens regjeringstid og som nå ønsket å sette sin egen kandidat på tronen. De fikk støtte av rajaen av Kangra, men lykkes likevel ikke.

Bhim Chand var en ekspansiv hersker som lå i krig med nabostatene. Han allierte seg med Gobindh Singh mot Mogulriket og seiret. Flere av nabostatene ble beseiret og i Bhim Chands regjeringstid var Bilaspurs makt på et høydepunkt.

I 1692 abdiserte han for å bli fakir. Han ble etterfulgt på tronen av sin sønn Ajmer Chand.

## Referanser